**З А П О В Е Д**



На основание чл. 9, ал. 5 и чл. 26, ал. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-611 от 19.06.2023 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-598 от 18.05.2022 г. на заместник-министъра на земеделието и ръководител на Управляващия орган (УО) на Програма за развитие на селските рйони 2014 – 2020 г. (ПРСР 2014 – 2020 г.), изменена със Заповед № РД 09-1148 от 07.11.2023 г. на заместник-министъра на земеделието и храните и ръководител на УО на ПРСР 2014 – 2020 г., като в Приложение № 2 „Условия за изпълнение на одобрени проекти по процедура № BG06RDNP001-4.0016 чрез „Проектни предложения от „Напоителни системи“ ЕАД за възстановяване на съществуващи хидромелиоративни съоръжения“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програма за развитие на селските райони за периода 2014-2020 г.“, в част Б „Финансово изпълнение на проектите и плащане“, точки 4, 5 и 6 се изменят така:

„4. Авансово плащане се извършва след представяне от ползвателя на безусловна и неотменима банкова гаранция в полза на ДФЗ - РА в размер на 100 % от стойността на авансовото плащане или запис на заповед в полза на ДФЗ - РА в размер 100 % от стойността на авансовото плащане и решение на компетентен орган.

5. Срокът на валидност на банковата гаранция или срокът за представяне на плащания при запис на заповед трябва да покрива срока на административния договор, удължен с шест месеца.

6. Банковата гаранция се освобождава или записът на заповед се връща на издателя до 10 работни дни от момента, в който ДФЗ - РА установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.“

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

